CELEX: 32007R1237
Language: da
Date: 2007-10-23 00:00:00
Title: Kommissionens forordning (EF) nr. 1237/2007 af 23. oktober 2007 om ændring af Europa-Parlamentets og Rådets forordning (EF) nr. 2160/2003 og af Rådets beslutning 2006/696/EF for så vidt angår markedsføring af æg fra salmonellainficerede flokke af æglæggende høner (EØS-relevant tekst)

24.10.2007   
            
            
               DA
            
            
               Den Europæiske Unions Tidende
            
            
               L 280/5
            
         
      KOMMISSIONENS FORORDNING (EF) Nr. 1237/2007
   af 23. oktober 2007
   om ændring af Europa-Parlamentets og Rådets forordning (EF) nr. 2160/2003 og af Rådets beslutning 2006/696/EF for så vidt angår markedsføring af æg fra salmonellainficerede flokke af æglæggende høner
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 2160/2003 af 17. november 2003 om bekæmpelse af Salmonella og andre bestemte fødevarebårne zoonotiske agenser (1), særlig artikel 5, stk. 6,
   under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2), særlig artikel 9, og
   ud fra følgende betragtninger:
   
               (1)
            
            
               Forordning (EF) nr. 2160/2003 indeholder bestemmelser, der skal sikre, at der træffes hensigtsmæssige og effektive foranstaltninger til påvisning og bekæmpelse af salmonella og andre zoonotiske agenser på alle relevante trin i produktionen, forarbejdningen og distributionen og navnlig i den primære produktionsfase med henblik på at mindske forekomsten heraf og de risici, de indebærer for folkesundheden.
            
         
               (2)
            
            
               I henhold til bilag II i forordning (EF) nr. 2160/2003 må æg med virkning fra 72 måneder efter forordningens ikrafttræden kun anvendes til direkte konsum (som konsumæg), hvis de stammer fra en erhvervsflok af æglæggende høner, der er omfattet af et nationalt kontrolprogram, og som ikke er ramt af officielle begrænsninger.
            
         
               (3)
            
            
               Ved Kommissionens beslutning 2006/696/EF af 28. august 2006 om en liste over tredjelande, hvorfra fjerkræ, rugeæg, daggamle kyllinger, kød af fjerkræ, strudsefugle og vildtlevende fjervildt, æg og ægprodukter og specifikt patogenfrie æg kan importeres til og føres i transit gennem Fællesskabet, om betingelser for udstedelse af veterinærcertifikat og om ændring af beslutning 93/342/EØF, 2000/585/EF og 2003/812/EF (3) er der fastsat betingelser for udstedelse af veterinærcertifikat til brug ved import til og transit gennem Fællesskabet af æg og ægprodukter.
            
         
               (4)
            
            
               Der blev påvist høj prævalens af Salmonella Enteritidis og Salmonella Typhimurium i flokke af æglæggende høner i medlemsstaterne ved en undersøgelse, der blev gennemført i henhold til Kommissionens beslutning 2004/665/EF af 22. september 2004 om en referenceundersøgelse af forekomsten af salmonella i æglæggerflokke af arten Gallus gallus (4).
            
         
               (5)
            
            
               Ifølge Den Europæiske Fødevaresikkerhedsautoritets rapport om tendenserne i og kilderne til zoonoser, zoonotiske agenser, antimikrobiel resistens og fødevarebårne udbrud i EU i 2005 (5) er æg og ægprodukter den vigtigste kilde til kendte fødevarebårne udbrud af salmonellose hos mennesker. Endvidere var Salmonella Enteritidis og Salmonella Typhimurium ifølge rapporten skyld i 88 % af de udbrud, hvor serovaren blev konstateret.
            
         
               (6)
            
            
               På baggrund af den høje prævalens af Salmonella Enteritidis og Salmonella Typhimurium i visse medlemsstater, betydningen for folkesundheden og fødevarevirksomhedslederes modvilje mod at handle med konsumæg fra inficerede flokke bør datoen, hvor begrænsningerne vedrørende anvendelse af konsumæg finder anvendelse, fastsættes til et tidligere tidspunkt, dog således at fødevarevirksomhedslederne har tilstrækkelig tid til at opfylde de nye krav, uden at det afstedkommer markedsforstyrrelser.
            
         
               (7)
            
            
               Hvis en flok af æglæggende høner er blevet påvist som infektionskilde i forbindelse med et fødevarebåret udbrud som resultat af den epidemiologiske undersøgelse af fødevarebårne udbrud i henhold til Europa-Parlamentets og Rådets direktiv 2003/99/EF af 17. november 2003 om overvågning af zoonoser og zoonotiske agenser, om ændring af Rådets beslutning 90/424/EØF og om ophævelse af Rådets direktiv 92/117/EØF (6), bør de begrænsninger vedrørende anvendelse af konsumæg, der er fastsat i bilag II til forordning (EF) nr. 2160/2003, straks finde anvendelse.
            
         
               (8)
            
            
               Under hensyntagen til den folkesundhedsrisiko, der er forbundet med salmonellainficerede æg, bør der fastsættes bestemmelser om markedsføring af æg med henblik på at sikre, at æg fra flokke, der er omfattet af begrænsninger som led i et salmonellabekæmpelsesprogram, jf. forordning (EF) nr. 2160/2003, mærkes således, at de let kan skelnes fra konsumæg, inden de markedsføres.
            
         
               (9)
            
            
               For at udelukke, at de første resultater er falsk positive, bør det tillades, at den kompetente myndighed ophæver de begrænsninger, der er omhandlet i del D, punkt 2, i bilag II til nævnte forordning, hvis salmonellainfektionen ved anvendelse af en streng protokol ikke bekræftes i de pågældende flokke af æglæggende høner.
            
         
               (10)
            
            
               Tredjelande, som medlemsstaterne har tilladelse til at importere æg fra, bør give garantier, der svarer til kravene i Fællesskabet, og standardcertifikatet for æg i beslutning 2006/696/EF bør ændres i overensstemmelse hermed.
            
         
               (11)
            
            
               Ved Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (7), særlig artikel 12, er der fastsat bestemmelser om fødevarer og foder, der eksporteres eller reeksporteres fra Fællesskabet med henblik på markedsføring i et tredjeland. Bestemmelserne gælder bl.a. for æg. Det er derfor ikke nødvendigt at fastsætte særlige bestemmelser om eksport af sådanne æg i nærværende forordning.
            
         
               (12)
            
            
               For at undgå handelsforstyrrelser bør det tillades at anvende certifikater udstedt i henhold til de nuværende standardcertifikater i beslutning 2006/696/EF i 60 dage efter datoen for anvendelse af denne forordning.
            
         
               (13)
            
            
               Forordning (EF) nr. 2160/2003 bør derfor ændres i overensstemmelse hermed.
            
         
               (14)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag II til forordning (EF) nr. 2160/2003 ændres som angivet i bilag I til nærværende forordning.
   Artikel 2
   Bilag II til beslutning 2006/696/EF ændres som angivet i bilag II til denne forordning.
   Artikel 3
   Sendinger af æg, der er udstedt certifikater for i henhold til den udgave af beslutning 2006/696/EF, der gjaldt før den 1. november 2007, kan importeres til Fællesskabet i 60 dage efter nævnte dato.
   Artikel 4
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra
   
               —
            
            
               den 1. november 2007, når det som resultat af den epidemiologiske undersøgelse af fødevarebårne udbrud, jf. artikel 8 i direktiv 2003/99/EF, er konstateret, at Salmonella spp. i flokken af æglæggende høner er kilde til infektion hos mennesker via indtagelse af æg eller ægprodukter
            
         
               —
            
            
               senest den 1. januar 2009 for alle andre flokke af æglæggende høner.
            
         
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. oktober 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EUT L 325 af 12.12.2003, s. 1. Senest ændret ved Rådets forordning (EF) nr. 1791/2006 (EUT L 363 af 20.12.2006, s. 1).
   
      (2)  EUT L 139 af 30.4.2004, s. 55. Berigtiget i EUT L 226 af 25.6.2004, s. 22. Senest ændret ved forordning (EF) nr. 1791/2006.
   
      (3)  EUT L 295 af 25.10.2006, s. 1.
   
      (4)  EUT L 303 af 30.9.2004, s. 30.
   
      (5)  The EFSA Journal (2006) 96 (foreligger ikke på dansk).
   
      (6)  EUT L 325 af 12.12.2003, s. 31. Ændret ved Rådets direktiv 2006/104/EF (EUT L 363 af 20.12.2006, s. 352).
   
      (7)  EFT L 31 af 1.2.2002, s. 1. Senest ændret ved Kommissionens forordning (EF) nr. 575/2006 (EUT L 100 af 8.4.2006, s. 3).
   
      BILAG I
      Del D i bilag II til forordning (EF) nr. 2160/2003 affattes således:
      
         »D.   Særlige krav for flokke af æglæggende høner
         
                     1.
                  
                  
                     Æg må ikke anvendes til direkte konsum som konsumæg, medmindre de stammer fra en erhvervsflok af æglæggende høner, der er omfattet af et nationalt program opstillet i henhold til artikel 5, og som ikke er ramt af officielle begrænsninger.
                  
               
                     2.
                  
                  
                     Æg, der stammer fra flokke med ukendt sundhedsstatus, og som mistænkes for at være inficerede, eller som er inficeret med salmonellaserotyper, for hvilke der er fastsat et mål for mindskelse af forekomsten, eller som det er konstateret er infektionskilde i forbindelse med et fødevarebåret udbrud hos mennesker, må kun anvendes til konsum, hvis de behandles på en måde, der sikrer, at alle salmonellaserotyper af betydning for folkesundheden destrueres i overensstemmelse med fællesskabsreglerne om fødevarehygiejne.
                     Æg, der stammer fra flokke med ukendt sundhedsstatus, og som mistænkes for at være inficerede, eller som er inficeret med salmonellaserotyper, for hvilke der er fastsat et mål for mindskelse af forekomsten, eller som det er konstateret er infektionskilde i forbindelse med et fødevarebåret udbrud hos mennesker, skal
                     
                                 a)
                              
                              
                                 betragtes som klasse B-æg som defineret i artikel 2, stk. 4, i Kommissionens forordning (EF) nr. 557/2007 af 23. maj 2007 om gennemførelsesbestemmelser til Rådets forordning (EF) nr. 1028/2006 om handelsnormer for æg (1)
                                 
                              
                           
                                 b)
                              
                              
                                 mærkes med den angivelse, der er omhandlet i artikel 10 i forordning (EF) nr. 557/2007, og som klart adskiller dem fra klasse A-æg, inden de markedsføres
                              
                           
                                 c)
                              
                              
                                 forbydes adgang til pakkerier, medmindre den kompetente myndighed finder foranstaltningerne for at hindre eventuel krydskontaminering af æg fra andre flokke tilfredsstillende.
                              
                           
               
                     3.
                  
                  
                     Når fjerkræ fra inficerede flokke slagtes eller destrueres, skal der tages skridt til at mindske risikoen for spredning af zoonoser mest muligt. Slagtning skal ske i henhold til fællesskabsreglerne om fødevarehygiejne. Produkter fremstillet af sådant fjerkræ kan markedsføres med henblik på konsum i henhold til fællesskabslovgivningen om fødevarehygiejne og del E, når denne er trådt i kraft. Hvis disse produkter ikke er bestemt til konsum, skal de anvendes eller bortskaffes i henhold til forordning (EF) nr. 1774/2002.
                  
               
                     4.
                  
                  
                     For at udelukke, at de første resultater er falsk positive, kan den kompetente myndighed ophæve de begrænsninger, der er omhandlet i punkt 2:
                     
                                 a)
                              
                              
                                 hvis det som resultat af den epidemiologiske undersøgelse af fødevarebårne udbrud, jf. artikel 8 i direktiv 2003/99/EF, er konstateret, at flokken af æglæggende høner ikke er kilde til infektion hos mennesker via indtagelse af æg eller ægprodukter, og
                              
                           
                                 b)
                              
                              
                                 hvis flokken er omfattet af et nationalt bekæmpelsesprogram opstillet i henhold til artikel 5 og salmonellaserotyper, for hvilke der er fastsat et mål for mindskelse af forekomsten, ikke bekræftes ved følgende prøveudtagningsprotokol, som den kompetente myndighed gennemfører:
                                 
                                             i)
                                          
                                          
                                             de tekniske specifikationer omhandlet i artikel 5 i beslutning 2004/665/EF (7 prøver); der udtages dog en delprøve på 25 g af alle gødnings- og støvprøver med henblik på analyse; alle prøver skal analyseres hver for sig
                                             eller
                                          
                                       
                                             ii)
                                          
                                          
                                             bakteriologisk undersøgelse af caecum og æggeleder hos 300 fugle
                                             eller
                                          
                                       
                                             iii)
                                          
                                          
                                             bakteriologisk undersøgelse af skal og indhold af 4 000 æg fra hver flok i samleprøver bestående af højst 40 æg.
                                          
                                       
                           Foruden prøveudtagningen i henhold til litra b) skal den kompetente myndighed kontrollere, at der ikke er anvendt antimikrobielle stoffer, hvilket kunne påvirke resultatet af prøveanalyserne.
                  
               
      
         (1)  EUT L 132 af 24.5.2007, s. 5.«
   
   
      BILAG II
      I del 2 i bilag II til beslutning 2006/696/EF affattes standardveterinærcertifikatet for æg (E) således:
      
         »Standardveterinærcertifikat for æg (E)